[bookmark: _GoBack]Informácie o tom, kde možno podať žiadosť, návrh, podnet, sťažnosť alebo iné podanie.
Žiadosť, návrh, podnet, sťažnosť alebo iné podanie môžu byť Obci Dravce podané nasledovnými spôsobmi:
· Ústne u ktoréhokoľvek zamestnanca Obecného úradu.
· Písomne poštou alebo osobne do podateľne Obecného úradu v Dravciach, 
Adresa:	Obecný úrad
Dravce 27
053 14  Dravce.
· Elektronickou poštou na e-mailovú adresu:  obec@obecdravce.sk 
· Prostredníctvom elektronickej schránky (www.slovensko.sk) do elektronickej podateľne Obce.
Na zabezpečenie využívania služieb elektronickej schránky, elektronickej podateľne a elektronickej pošty, orgán verejnej moci, t. j. Obec Dravce prijíma tieto dátové formáty: PDF, TXT, ODT, DOC, DOCX, PNG, JPG, JPEG, XLS, XLSX, ODS
Podania v iných dátových formátoch sa budú považovať za nedoručené.
Informácie možno získavať aj na webovom sídle Obce Dravce https://www.obecdravce.sk/,  na verejne prístupných miestach, najmä na úradnej tabuli obce.
Úradné hodiny:
Pondelok: 	08:00 - 14:30 hod.
Utorok: 	Nestránkový deň
Streda:    	08:00 – 16:30 hod.
Štvrtok:   	Nestránkový deň
Piatok:    	08:00 – 12:00 hod.

Informácie o spôsobe podania opravného prostriedku
Proti rozhodnutiu Obce Dravce sa možno odvolať do 15 dní odo dňa jeho doručenia podaním na Obecný úrad, Dravce 27, 053 14  Dravce. O odvolaní rozhoduje príslušný odvolací orgán v zmysle všeobecne záväzných právnych predpisov.
Proti rozhodnutiu Obecného úradu v Dravciach podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov možno podať odvolanie do 15 dní odo dňa jeho doručenia alebo márneho uplynutia lehoty na rozhodnutie na Obecný úrad, Dravce 27, 053 14  Dravce. O odvolaní rozhoduje starosta obce ako odvolací orgán.
Odvolanie je potrebné podať písomne a musí byť vlastnoručne podpísané. Z odvolania musí byť zrejmé, kto ho podáva, čoho sa týka a čo navrhuje.
Rozhodnutia po vyčerpaní všetkých riadnych opravných prostriedkov, ktoré sa pre ne pripúšťajú, možno preskúmať súdom v zmysle § 247 a nasl. zákona č. 99/1963 Zb. Občianskeho súdneho poriadku v znení neskorších predpisov. Žaloba musí byť podaná na Krajský súd v Prešove v lehote dvoch mesiacov od doručenia rozhodnutia správneho orgánu.

Postup obce pri vybavovaní žiadostí, sťažností, petícií a iných podaní
1. Postup obce pri vybavovaní žiadostí o sprístupnenie informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
Pri vybavovaní žiadostí o sprístupnenie informácií sa postupuje podľa zákona č. 211/2000 Z.z. 
Žiadosť vybaví príslušný zamestnanec Obce Dravce bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti a do 15 pracovných dní odo dňa podania žiadosti alebo odstránenia jej nedostatkov, ak sa sprístupňuje informácia nevidiacej osobe v prístupnej forme podľa § 16 ods. 2 písm. a).
Zo závažných dôvodov podľa § 17, ods. 2 môže povinná osoba predĺžiť lehotu, najviac však o osem pracovných dní a o 15 pracovných dní, ak sa sprístupňuje informácia nevidiacej osobe v prístupnej forme. 
2. Postup Obce pri vybavovaní sťažností podľa zákona č. 9/2010 Z.z. o sťažnostiach v znení neskorších predpisov.
Obec Dravce pri vybavovaní sťažností postupuje podľa zákona č. 9/2010 Z.z. a interného riadiaceho aktu Obce Dravce. Sťažnosť je Obec povinná vybaviť do 60 pracovných dní od jej doručenia. Lehotu je možné predlžiť o 30 pracovných dní v prípade náročnosti prešetrenia sťažnosti.
3. Postup Obce pri vybavovaní petícií podľa zákona č. 85/1990 Zb. o petičnom práve v znení neskorších predpisov.
Vybavovanie petícií sa riadi zákonom č. 85/1990 Zb. a interným riadiacim aktom Obce Dravce. Lehota na vybavenie petície je 30 pracovných dní od jej doručenia alebo odstránenia nedostatkov. V prípadoch náročných na vybavenie možno predlžiť lehotu o ďalších 30 pracovných dní.
4. Postup Obce pri vybavovaní iných podaní.
S prihliadnutím na obsah jednotlivých podaní, Obec Dravce pri ich vybavovaní postupuje v súlade so všeobecne záväznými právnymi predpismi s dôrazom na dodržiavanie zákonných lehôt.

Úhrada nákladov za sprístupňovanie informácií
Informácie sa sprístupňujú bezplatne s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi (náklady na sprístupnenie informácie prístupnou formou osobe so zmyslovým postihnutím znáša Obec Dravce).
Podrobnosti o úhrade nákladov za sprístupnenie informácii sú upravené v Sadzobníku úhrad za sprístupňovanie informácií Obce Dravce.
Sadzobník úhrad za sprístupňovanie informácií.
Sadzobník správnych poplatkov.
